Diari Oficial de la Generalitat Valenciana


Sumari del DOGV 2455, del 22-02-1995 (1995/833899)

ORDRE de 30 de desembre de 1994, de la Conselleria d'Agricultura, Pesca i Alimentació, per la qual s'aprova el Pla d'Obres de les Zones Desfavorides del Baix Maestrat-Planures Centrals i Litoral Nord (Castelló).
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/30/(5)/dof/vci/html**

### Dades del document

Número de DOGV
:   2455

Data del DOGV
:   22-02-1995

Secció del DOGV
:   DISPOSICIONS GENERALS

Número del document
:   1995/833899


Data del document
:   30-12-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 30 de desembre de 1994, de la Conselleria d'Agricultura, Pesca i Alimentació, per la qual s'aprova el Pla d'Obres de les Zones Desfavorides del Baix Maestrat-Planures Centrals i Litoral Nord (Castelló).   
En el Decret 151/1990, de 17 de setembre, del Consell de la Generalitat Valenciana, s'estableix que serà d'aplicació en tot el territori de la Comunitat Valenciana, en tant que està classificada com a objectiu número 1 en el Reglament KAN 1451/1988, del Consell, el que es regula en la Llei de Reforma i Desenvolupament Agrari en matèria d'obres i millores territorials.  
S'hi estableix, així mateix, que les obres que s'hagen d'executar es faran, preferentment, en les zones d'agricultura de muntanya, de regressió de població i amb limitacions específiques, i es recolliran en plans d'obres aprovats mitjançant una ordre de la Conselleria d'Agricultura, Pesca i Alimentació.  
Les zones desfavorides de la Comunitat Valenciana van quedar determinades per mitjà de la Directiva 86/466/CEE i van ser ampliades per decisions del Consell 89/566/CEE i 91/465/CEE, de conformitat amb els criteris establerts sobre això mitjançant la Directiva 75/268/CEE.  
En la normativa comunitària esmentada es troben inclosos diversos municipis de les comarques agràries del Baix Maestrat, Planures Centrals i Litoral Nord.  
La Direcció Territorial de la Conselleria a Castelló, basant-se en les sol·licituds presentades pels ajuntaments i en els acords presos en la Junta de Participació, ha proposat l'execució d'obres que beneficien les condicions de la zona, com ara: construcció i millora de camins i desguassos, electrificació i proveïment d'aigua a nuclis rurals.  
Examinada la proposta de pla, s'estima que les obres que s'hi inclouen són necessàries per a l'actuació de la Conselleria i que contribuiran a la millora de les condicions estructurals agràries de la zona.  
Per això, i fent ús de les facultats que tinc atribuïdes,  
ORDENE:  
Article primer  
S'aprova el Pla d'Obres de les Zones Desfavorides del Baix Maestrat-Planures Centrals i Litoral Nord (Castelló).  
Article segon  
D'acord amb els articles 62 i 65 de la Llei de Reforma i Desenvolupament Agrari, i amb l'article primer del Decret 169/1991, del Consell de la Generalitat Valenciana, les obres incloses en el pla es classificaran així:  
1. La construcció i millora de camins i desguassos, les electrificacions rurals i les instal·lacions electromecàniques de sondatges, com a obres d'interès general en el grup a) de l'article 61 de la llei, per la qual cosa seran subvencionades íntegrament.  
2. Els proveïments d'aigua a nuclis de població, com a complementàries en el grup d) del mateix article 61. Aquestes obres complementàries, en aplicació dels beneficis que es preveuen en els articles 70 i 74 de la Llei, tindran una subvenció del 40 per cent i una bestreta del 60 per cent del cost, reintegrable en 10 anys a un interès del 4 per cent anual.  
DISPOSICIONS FINALS  
Primera  
La Direcció General d'Estructures Agràries i Desenvolupament Rural dictarà les normes complementàries per a l'aplicació més adequada del que es disposa en aquesta ordre.  
Segona  
Aquesta ordre vigeix des del dia de la publicació en el Diari Oficial de la Generalitat Valenciana.  
València, 30 de desembre de 1994.- El conseller d'Agricultura, Pesca i Alimentació: José Maria Coll i Comin.


Còpia Permalink ELI